CELEX: 32017R1943
Language: sl
Date: 2016-07-14 00:00:00
Title: Delegirana uredba Komisije (EU) 2017/1943 z dne 14. julija 2016 o dopolnitvi Direktive 2014/65/EU Evropskega parlamenta in Sveta v zvezi z regulativnimi tehničnimi standardi o informacijah in zahtevah za izdajo dovoljenja investicijskim podjetjem (Besedilo velja za EGP. )

26.10.2017   
            
            
               SL
            
            
               Uradni list Evropske unije
            
            
               L 276/4
            
         DELEGIRANA UREDBA KOMISIJE (EU) 2017/1943
   z dne 14. julija 2016
   o dopolnitvi Direktive 2014/65/EU Evropskega parlamenta in Sveta v zvezi z regulativnimi tehničnimi standardi o informacijah in zahtevah za izdajo dovoljenja investicijskim podjetjem
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2014/65/EU Evropskega parlamenta in Sveta z dne 15. maja 2014 o trgih finančnih instrumentov ter spremembi Direktive 2002/92/ES in Direktive 2011/61/EU (1) in zlasti člena 7(4) Direktive,
   ob upoštevanju naslednjega:
   
               (1)
            
            
               Da bi pristojni organi lahko izvedli poglobljeno oceno kot del postopka za izdajo ali zavrnitev zahtevkov za dovoljenje investicijskim podjetjem, bi moral prosilec pristojnemu organu ob predložitvi prvotnega zahtevka za dovoljenje predložiti natančne informacije. Pristojni organ bi moral imeti pravico, da od prosilca v ocenjevalnem postopku zahteva dodatne informacije v skladu z merili in roki iz Direktive 2014/65/EU.
            
         
               (2)
            
            
               Za zagotovitev, da ocena pristojnega organa temelji na natančnih informacijah, je bistveno, da prosilec predloži kopije dokumentacije podjetja, vključno z overjeno kopijo akta o ustanovitvi, predpisov in členov iz statuta ter kopijo registracije družbe v nacionalnem registru družb.
            
         
               (3)
            
            
               Prosilec bi moral predložiti informacije o razpoložljivih kapitalskih virih, vključno z načinom, ki se pri zbiranju kapitala uporablja za prenos finančnih sredstev, da bi pristojni organi lahko ocenili, ali so izpolnjene vse zadevne zahteve, ki se nanašajo na področje finančnega kriminala.
            
         
               (4)
            
            
               Novo ustanovljeni subjekti lahko pri predložitvi vloge zagotovijo le informacije o načinu zbiranja kapitala ter vrstah in znesku kapitala, ki bo zbran. Vendar bi morali za pridobitev dovoljenja pristojnim organom predložiti dokazila o vplačanem osnovnem kapitalu in drugih vrstah zbranega kapitala, skupaj z informacijami o virih kapitala, preden se dovoljenje izda. Takšna dokazila lahko vključujejo kopije zadevnih kapitalskih instrumentov in ustreznih bančnih izpiskov.
            
         
               (5)
            
            
               Da bi pristojni organi lahko ocenili ugled vseh, ki bodo vodili poslovanje investicijskega podjetja, predlaganih delničarjev in družbenikov s kvalificiranimi deleži, je pomembno, da od prosilca zahtevajo predložitev informacij o teh osebah.
            
         
               (6)
            
            
               Da bi ocenili izkušnje vseh, ki bodo vodili dejavnost investicijskega podjetja, bi morali pristojni organi od prosilca pridobiti informacije o zadevni izobrazbi in poklicnem usposabljanju ter delovnih izkušnjah članov upravljalnega organa in vseh, ki bodo dejansko vodili dejavnost investicijskega podjetja, kot tudi o njihovih zadevnih pristojnostih in morebitnih pooblaščenih osebah.
            
         
               (7)
            
            
               Prosilci bi morali pristojnim organom predložiti finančne informacije, ki se nanašajo na investicijska podjetja, da bi ti lahko ocenili finančno trdnost navedenega finančnega podjetja.
            
         
               (8)
            
            
               Ker novoustanovljena podjetja ob predložitvi vloge morda ne bodo mogla zagotoviti informacij o revizorjih, bi morala biti izvzeta iz zagotavljanja teh informacij pristojnemu organu, razen če revizorji niso že bili imenovani.
            
         
               (9)
            
            
               Informacije, pomembne za oceno organizacijske strukture investicijskega podjetja, bi morale vsebovati podrobnosti o sistemu notranje kontrole, ukrepih za odkrivanje nasprotij interesov ter ureditvah v zvezi z zaščito sredstev strank, da bo pristojni organ lahko ocenil, ali bo navedeno investicijsko podjetje zmožno izpolniti svoje obveznosti v skladu s členom 16 Direktive 2014/65/EU.
            
         
               (10)
            
            
               Pristojni nacionalni organi lahko izdajo dovoljenje fizični ali pravni osebi, ki jo upravlja ena sama fizična oseba, da opravlja storitve kot investicijsko podjetje. Zato je primerno določiti zahteve za izdajo dovoljenja za upravljanje investicijskih podjetij, ki so fizične ali pravne osebe, ki jo upravlja ena sama fizična oseba.
            
         
               (11)
            
            
               Da se zagotovi pravna varnost, jasnost in predvidljivost v zvezi s postopkom za izdajo dovoljenja, je primerno, da so merila, v skladu s katerimi pristojni organi v postopku za izdajo dovoljenja ocenijo primernost delničarjev ali družbenikov s kvalificiranimi deleži, enaka merilom za ocenjevanje predlagane pridobitve iz člena 13 Direktive 2014/65/EU. Pristojni organi bi morali zlasti oceniti primernost delničarjev in družbenikov s kvalificiranimi deleži ter finančno trdnost podjetja, pri čemer bi morali upoštevati merila v zvezi z ugledom, izkušnjami vseh, ki bodo vodili dejavnost investicijskega podjetja, ter finančno trdnostjo podjetja.
            
         
               (12)
            
            
               Da bi odkrili ovire, ki bi lahko preprečile učinkovito izvajanje nadzornih funkcij, bi morali pristojni organi preučiti kompleksnost in preglednost strukture skupine, v okviru katere bo poslovalo investicijsko podjetje, geografsko lokacijo subjektov skupine in dejavnosti, ki jih opravljajo subjekti v skupini.
            
         
               (13)
            
            
               Direktiva 95/46/ES Evropskega parlamenta in Sveta (2) se uporablja pri obdelavi osebnih podatkov v državah članicah pri izvajanju te uredbe.
            
         
               (14)
            
            
               . Zaradi doslednosti in za zagotavljanje nemotenega delovanja finančnih trgov je nujno, da določbe iz te uredbe in povezane nacionalne določbe, s katerimi se Direktiva 2014/65/EU prenaša v nacionalno zakonodajo, veljajo od istega datuma.
            
         
               (15)
            
            
               Ta uredba temelji na osnutku regulativnih tehničnih standardov, ki ga je Komisiji predložil Evropski organ za vrednostne papirje in trge (ESMA).
            
         
               (16)
            
            
               ESMA je v skladu s členom 10 Uredbe (EU) št. 1095/2010 Evropskega parlamenta in Sveta (3) izvedla odprta javna posvetovanja, analizirala morebitne s tem povezane stroške in koristi ter zahtevala mnenje interesne skupine za vrednostne papirje in trge, ustanovljene v skladu s členom 37 navedene uredbe –
            
         SPREJELA NASLEDNJO UREDBO:
   Člen 1
   Splošne informacije
   Subjekt, ki zaprosi za dovoljenje kot investicijsko podjetje v skladu z naslovom II Direktive 2014/65/EU, pristojnemu organu predloži vlogo, ki vsebuje naslednje splošne informacije:
   
               (a)
            
            
               ime (vključno pravno ali katero koli drugo trgovsko ime, ki se uporablja), pravno strukturo (tudi informacije o tem, ali bo pravna oseba ali fizična oseba, če to dovoljuje nacionalna zakonodaja), naslov glavnega sedeža in statutarni sedež (za že obstoječe družbe); kontaktne podatke, nacionalno identifikacijsko številko, če je na voljo; ter
               
                           (i)
                        
                        
                           za domače podružnice: informacije o tem, kje bodo podružnice poslovale;
                        
                     
                           (ii)
                        
                        
                           za domače vezane zastopnike: podrobnosti o nameri, da uporabi vezane zastopnike;
                        
                     
         
               (b)
            
            
               seznam investicijskih storitev in poslov ter pomožnih storitev in finančnih instrumentov, ki jih je treba zagotoviti, in ali bodo na voljo finančni instrumenti in sredstva strank (tudi če začasno).
            
         
               (c)
            
            
               kopije dokumentacije podjetja in po potrebi dokazil o registraciji v nacionalni register družb.
            
         Člen 2
   Informacije o kapitalu
   Prosilec, ki zaprosi za dovoljenje kot investicijsko podjetje v skladu z naslovom II Direktive 2014/65/EU, pristojnemu organu predloži informacije in, kadar je mogoče, dokazila o virih kapitala, ki jih ima na voljo. Informacije vsebujejo:
   
               (a)
            
            
               podrobnosti o uporabi zasebnih finančnih sredstev, vključno z izvorom in razpoložljivostjo navedenih sredstev;
            
         
               (b)
            
            
               podrobnosti o dostopu do virov kapitala in finančnih trgov, vključno s podrobnostmi o finančnih instrumentih, ki so bili in bodo izdani;
            
         
               (c)
            
            
               zadevne dogovore in pogodbe v zvezi z zbranim kapitalom;
            
         
               (d)
            
            
               informacije o uporabi ali pričakovani uporabi izposojenih sredstev, vključno imena zadevnih posojilodajalcev in podrobnosti o posojilnih pogojih, ki so bili dodeljeni ali bodo dodeljeni, zlasti roki zapadlosti, pogoji, zaveze in jamstva, ter informacije o izvoru izposojenih sredstev (ali sredstev, ki bodo izposojena), kadar posojilodajalec ni nadzorovana finančna institucija;
            
         
               (e)
            
            
               podrobnosti o ukrepih za prenos finančnih sredstev v investicijsko podjetje, vključno z omrežjem, ki se uporablja za prenos takih sredstev.
               V točki (b) se morajo informacije o vrstah zbranega kapitala po potrebi nanašati na vrste kapitala, navedenega v Uredbi (EU) št. 575/2013, zlasti morajo določati, ali kapital vsebuje postavke navadnega lastniškega temeljnega kapitala, postavke dodatnega temeljnega kapitala ali postavke dodatnega kapitala.
            
         Člen 3
   Informacije o delničarjih
   Subjekt, ki zaprosi za dovoljenje kot investicijsko podjetje v skladu z naslovom II Direktive 2014/65/EU, pristojnemu organu zagotovi naslednje informacije o svojih delničarjih:
   
               (a)
            
            
               seznam oseb, ki imajo neposreden ali posreden kvalificirani delež v investicijskem podjetju, in znesek teh deležev, za posredne deleže pa ime vmesne osebe, prek katere je v lasti delež, in ime končnega imetnika;
            
         
               (b)
            
            
               za osebe, ki imajo (neposreden ali posreden) kvalificirani delež v investicijskem podjetju: dokumentacijo, ki se zahteva od bodočega pridobitelja za pridobitev in povečanja kvalificiranih deležev v investicijskih podjetjih v skladu s členi 3, 4 in 5 Delegirane uredbe Komisije (EU) 2017/1946 z dne 11. julija 2017 o dopolnitvi direktiv 2004/39/ES in 2014/65/EU Evropskega parlamenta in Sveta v zvezi z regulativnimi tehničnimi standardi za izčrpen seznam informacij, ki jih morajo bodoči pridobitelji vključiti v obvestilo o predlagani pridobitvi kvalificiranega deleža v investicijskem podjetju (4);
            
         
               (c)
            
            
               za družbe delničarke, ki so članice skupine: organizacijsko shemo skupine, ki navaja glavne dejavnosti vsakega podjetja v skupini, opredelitev vseh reguliranih subjektov v skupini in imena zadevnih nadzornih organov ter razmerje med finančnimi subjekti skupine in drugimi nefinančnimi subjekti v skupini.
            
         
               (d)
            
            
               V točki (b) in kadar imetnik kvalificiranega deleža ni fizična oseba, se mora dokumentacija nanašati tudi na vse člane upravljalnega organa in generalnega direktorja ter na vse ostale, ki opravljajo enake naloge.
            
         Člen 4
   Informacije o upravljalnem organu in vseh, ki bodo vodili dejavnost investicijskega podjetja
   Subjekt, ki zaprosi za dovoljenje kot investicijsko podjetje v skladu z naslovom II Direktive 2014/65/EU, pristojnemu organu zagotovi:
   
               (a)
            
            
               informacije o članih upravljalnega organa in vseh, ki bodo dejansko vodili dejavnost investicijskega podjetja, kot tudi o njihovih zadevnih pristojnostih in morebitnih pooblaščenih osebah, in sicer:
               
                           (i)
                        
                        
                           osebne podatke, vključno z imenom in priimkom ter datumom in krajem rojstva osebe, osebno matično številko, kadar je na voljo, ter naslov in kontaktne podatke;
                        
                     
                           (ii)
                        
                        
                           položaj, na katerega je oseba imenovana ali bo imenovana;
                        
                     
                           (iii)
                        
                        
                           življenjepis z navedbo dosežene izobrazbe in poklicnega usposabljanja, delovnih izkušenj, vključno z imeni vseh organizacij, za katere je oseba delala, ter vrsto in trajanjem izvajanih nalog, zlasti za vse dejavnosti v okviru prihodnjega položaja; oseba pri opisu teh dejavnosti za položaje, ki jih je zasedala v zadnjih 10 letih, navede tudi vsa pooblastila, notranja pooblastila za odločanje ter področja poslovanja, za katera je bila pristojna;
                        
                     
                           (iv)
                        
                        
                           dokumentacijo, ki se nanaša na ugled in izkušnje osebe, zlasti seznam referenčnih oseb, vključno s kontaktnimi podatki in priporočilnimi pismi;
                        
                     
                           (v)
                        
                        
                           uradna potrdila ali druge enakovredne dokumente (če so na voljo v državi članici ali tretji državi) glede kazenske evidence in informacij o kazenskih preiskavah in postopkih, relevantnih civilnih in upravnih zadevah ter disciplinskih ukrepih, ki so bili uvedeni proti osebi (tudi razrešitev z mesta direktorja ali bankrot, insolventnost in podobni postopki); za preiskavo, ki poteka, se informacije lahko predložijo v obliki častne izjave;
                        
                     
                           (vi)
                        
                        
                           informacije o zavrnitvi registracije, dovoljenja, članstva ali licence za izvajanje trgovanja, poslovne ali poklicne dejavnosti; ali odvzem, preklic ali prenehanje veljavnosti takšne registracije, dovoljenja, članstva ali licence; ali izključitev s strani regulativnega ali vladnega organa ali poklicnega organa ali združenja;
                        
                     
                           (vii)
                        
                        
                           informacije o odpovedi delovnega razmerja ali odstranitvi z odgovornega položaja, prekinitvi fiduciarnega razmerja ali podobni situaciji;
                        
                     
                           (viii)
                        
                        
                           informacije o tem, ali je bila ocena ugleda in izkušenj kot pridobitelja ali osebe, ki vodi poslovanje, že izvedena (tudi datum ocene, identiteto organa, ki je izvedel oceno, in dokaz o rezultatu tega ocenjevanja);
                        
                     
                           (ix)
                        
                        
                           opis vseh finančnih in nefinančnih interesov ali razmerij osebe in njenih bližnjih sorodnikov s člani upravljalnega organa in nosilcev ključnih funkcij v isti instituciji, njeni matični instituciji in hčerinskih družbah ter z delničarji;
                        
                     
                           (x)
                        
                        
                           podrobnosti o rezultatu ocenjevanja primernosti članov upravljalnega organa, ki ga izvede prosilec;
                        
                     
                           (xi)
                        
                        
                           informacije o najkrajšem obdobju, v katerem bo oseba opravljala funkcije znotraj podjetja (letni in mesečni podatki);
                        
                     
                           (xii)
                        
                        
                           informacije o človeških virih in finančnih sredstvih za uvajanje in usposabljanje članov (letni podatki);
                        
                     
                           (xiii)
                        
                        
                           seznam izvršnih in neizvršnih direktorskih funkcij, ki jih ta oseba trenutno opravlja.
                        
                     V točki (ix) točke (a) finančni interesi vključujejo interese, kot so kreditni posli, jamstva in zaveze, nefinančni interesi pa lahko vključujejo interese, kot so družinska razmerja in bližnji odnosi.
            
         
               (b)
            
            
               informacije o osebju organov za upravljanje in notranji nadzor.
            
         Člen 5
   Finančni podatki
   Subjekt, ki zaprosi za dovoljenje kot investicijsko podjetje v skladu z naslovom II Direktive 2014/65/EU, pristojnemu organu zagotovi naslednje informacije o svojem finančnem stanju:
   
               (a)
            
            
               napovedi na posamezni in po potrebi na konsolidirani in subkonsolidirani ravni, vključno:
               
                           (i)
                        
                        
                           napovedi računovodskih načrtov za prva tri poslovna leta, vključno z:
                           
                                       —
                                    
                                    
                                       napovedano bilanco stanja;
                                    
                                 
                                       —
                                    
                                    
                                       napovedanim izkazom poslovnega izida;
                                    
                                 
                     
                           (ii)
                        
                        
                           domneve glede načrtovanja za navedene napovedi ter pojasnila o podatkih, vključno s pričakovanim številom in vrsto strank, pričakovanim obsegom poslov/naročil, pričakovanimi upravljanimi sredstvi;
                        
                     
                           (iii)
                        
                        
                           po potrebi napovedi podjetja glede izračuna kapitalskih in likvidnostnih zahtev v skladu z Uredbo (EU) št. 575/2013 Evropskega parlamenta in Sveta (5) ter napovedi količnika kapitalske ustreznosti za prvo leto;
                        
                     
         
               (b)
            
            
               za podjetja, ki že delujejo: obvezne računovodske izkaze na posamezni in po potrebi na konsolidirani in subkonsolidirani ravni za zadnja tri finančna obdobja, ki jih, kadar so revidirani, potrdi zunanji revizor, vključno z:
               
                           (i)
                        
                        
                           bilanco stanja;
                        
                     
                           (ii)
                        
                        
                           izkazom poslovnega izida;
                        
                     
                           (iii)
                        
                        
                           letnimi poročili in računovodskimi prilogami ter vsemi drugimi dokumenti, evidentiranimi v ustreznem registru ali pri ustreznem organu na določenem ozemlju, ki so relevantni za računovodske izkaze družbe, in po potrebi poročilom revizorja podjetja za zadnja tri leta ali za obdobje od začetka dejavnosti podjetja;
                        
                     
         
               (c)
            
            
               analizo področja uporabe nadzora na konsolidirani podlagi v skladu z Uredbo (EU) št. 575/2013, vključno podrobne informacije o tem, za katere subjekte v skupini se bodo po izdanem dovoljenju uporabljale zahteve glede nadzora na konsolidirani podlagi in na kateri ravni znotraj skupine se bodo te zahteve uporabljale na konsolidirani ali subkonsolidirani podlagi.
            
         Člen 6
   Informacije o organizaciji podjetja
   Subjekt, ki zaprosi za dovoljenje kot investicijsko podjetje v skladu z naslovom II Direktive 2014/65/EU, pristojnemu organu zagotovi naslednje informacije o organizaciji svojega podjetja:
   
               (a)
            
            
               začetni poslovni načrt za naslednja tri leta, vključno informacije o načrtovanih reguliranih in nereguliranih poslih, podrobne informacije o geografski razširjenosti in dejavnostih, ki jih bodo izvajala investicijska podjetja. Zadevne informacije v poslovnem načrtu morajo vsebovati:
               
                           (i)
                        
                        
                           kraj prebivališča potencialnih strank in ciljnih vlagateljev;
                        
                     
                           (ii)
                        
                        
                           dejavnosti in ureditve v zvezi s trženjem in promocijo, vključno z jeziki, v katerih so sestavljene ponudbe in promocijski dokumenti; opredelitev držav članic, v katerih oglasi so najvidnejši in najpogostejši; vrsto promocijskih dokumentov (da se oceni, kje se bo dejansko razvijalo učinkovito trženje);
                        
                     
                           (iii)
                        
                        
                           opredelitev tistih, ki neposredno tržijo svoje izdelke, svetovalcev in distributerjev za finančne naložbe ter geografska lokacija njihovih dejavnosti;
                        
                     
         
               (b)
            
            
               podrobne informacije o revizorjih podjetja, kadar so na voljo ob predložitvi vloge za izdajo dovoljenja;
            
         
               (c)
            
            
               organizacijsko strukturo in sisteme notranje kontrole podjetja, vključno:
               
                           (i)
                        
                        
                           osebne podatke vodij notranjih funkcij (funkcije upravljanja in nadzora), tudi podrobni življenjepis, v katerem so navedeni ustrezna izobrazba, poklicno izobraževanje in delovne izkušnje;
                        
                     
                           (ii)
                        
                        
                           opis virov (zlasti človeških in tehničnih), ki so dodeljeni za različne načrtovane dejavnosti;
                        
                     
                           (iii)
                        
                        
                           v zvezi z lastništvom finančnih instrumentov in sredstev stranke: informacije, ki določajo vsako ureditev v zvezi z zaščito sredstev strank (zlasti, kadar so finančni instrumenti in sredstva v skrbništvu, ime skrbnika in zadevne pogodbe);
                        
                     
                           (iv)
                        
                        
                           pojasnilo, kako bo podjetje izpolnilo bonitetne zahteve in zahteve glede dobrega ravnanja.
                        
                     
         
               (d)
            
            
               informacije o statusu vloge, ki jo je investicijsko podjetje predložilo, da postane član odškodninske shema za vlagatelje v matični državi članici, ali dokazilo o članstvu v odškodninski shemi za vlagatelje, kadar je na voljo;
            
         
               (e)
            
            
               seznam funkcij, storitev ali dejavnosti, ki se oddajo v zunanje izvajanje (ali so namenjene za zunanje izvajanje), ter seznam pogodb, ki so bile ali bodo sklenjene z zunanjimi izvajalci, ter viri (zlasti človeški in tehnični viri ter sistem notranje kontrole), ki so dodeljeni za kontrolo funkcij, storitev ali dejavnosti, ki se oddajo v zunanje izvajanje;
            
         
               (f)
            
            
               ukrepe za prepoznavanje in preprečevanje oziroma obvladovanje nasprotij interesov, ki nastanejo pri zagotavljanju investicijskih in pomožnih storitev, ter opis ureditev upravljanja produktov;
            
         
               (g)
            
            
               opis sistemov za spremljanje dejavnosti podjetja, tudi rezervni sistem, kadar je na voljo, ter sisteme in nadzor tveganj, kadar se podjetje želi ukvarjati z algoritemskim trgovanjem in/ali zagotavljati neposredni elektronski dostop;
            
         
               (h)
            
            
               informacije o sistemih za spremljanje skladnosti, notranjo kontrolo in upravljanje tveganj (sistem spremljanja, notranje revizije ter funkcije svetovanja in podporne funkcije);
            
         
               (i)
            
            
               podrobne informacije o sistemih za ocenjevanje in obvladovanje tveganja v zvezi s pranjem denarja in financiranjem terorizma;
            
         
               (j)
            
            
               načrt neprekinjenega poslovanja, vključno s sistemi in človeškimi viri (ključno osebje);
            
         
               (k)
            
            
               politike v zvezi z upravljanjem evidenc, vodenjem evidenc in hrambo evidenc;
            
         
               (l)
            
            
               opis priročnika o postopkih podjetja.
            
         Člen 7
   Splošne zahteve
   1.   Informacije, ki se predložijo pristojnemu organu matične države članice, kakor so določene v členih 1 do 6, se nanašajo na glavni sedež podjetja ter njegove podružnice in vezane zastopnike.
   2.   Informacije, ki se predložijo pristojnemu organu matične države članice, kakor so določene v členih 2 do 5, se nanašajo na glavni sedež podjetja.
   Člen 8
   Zahteve, ki se uporabljajo za upravljanje investicijskih podjetij, ki so fizične osebe, ali investicijskih podjetij, ki so pravne osebe in jih upravlja ena sama fizična oseba
   1.   Pristojni organ lahko dovoli fizični ali pravni osebi, ki jo upravlja ena sama fizična oseba (tj. prosilcu), da opravlja storitve kot investicijsko podjetje, če:
   
               (a)
            
            
               pristojni organi lahko hitro in enostavno stopijo v stik s fizično osebo;
            
         
               (b)
            
            
               ima fizična oseba na voljo dovolj časa za opravljanje te funkcije;
            
         
               (c)
            
            
               upravljalni organi ali predpisi investicijskega podjetja pooblastijo osebo, ki bo takoj nadomestila vodjo in opravila vse naloge, če jih ta ne bo mogel;
            
         
               (d)
            
            
               imajo osebe, pooblaščene v skladu s prejšnjo točko, dovolj dober ugled in dovolj izkušenj, da nadomestijo vodjo za čas odsotnosti, ali zagotovijo dobro in preudarno upravljanje investicijskega podjetja, dokler ni imenovan nov vodja. Oseba, pooblaščena za investicijska podjetja, ki so fizične osebe, mora tudi biti pripravljena pomagati stečajnim upraviteljem in zadevnim organom v primeru likvidacije podjetja. Ta oseba mora imeti na voljo dovolj časa za opravljanje te funkcije.
            
         2.   Investicijsko podjetje, ki je fizična oseba ali pravna oseba, ki ga upravlja ena sama fizična oseba (tj. prosilec), v okviru postopka za izdajo dovoljenja pristojnemu organu zagotovi informacije iz člena 4(1)(a), (c), (d), (e) in (f) v zvezi s pooblaščeno osebo iz odstavka 1(d) tega člena.
   Člen 9
   Zahteve, ki se uporabljajo za delničarje in družbenike s kvalificiranimi deleži
   Pristojni organ preveri, da zahtevek prosilca za dovoljenje kot investicijsko podjetje v skladu z naslovom II Direktive 2014/65/EU ponuja zadostna jamstva za dobro in preudarno upravljanje subjekta, in sicer tako, da oceni primernost predlaganih delničarjev in družbenikov s kvalificiranimi deleži in upošteva verjetni vpliv vsakega predlaganega delničarja ali družbenika s kvalificiranimi deleži na investicijsko podjetje, pri čemer upošteva naslednja merila:
   
               (a)
            
            
               ugled in izkušnje vseh, ki bodo vodili poslovanje investicijskega podjetja;
            
         
               (b)
            
            
               ugled predlaganih delničarjev in družbenikov s kvalificiranimi deleži;
            
         
               (c)
            
            
               finančno trdnost predlaganih delničarjev in družbenikov s kvalificiranimi deleži, zlasti v zvezi z vrsto opravljanih in načrtovanih dejavnosti v investicijskem podjetju;
            
         
               (d)
            
            
               ali bo investicijsko podjetje lahko izpolnilo in še naprej izpolnjevalo bonitetne zahteve iz člena 15 Direktive 2014/65/EU in, kjer je ustrezno, direktiv 2002/87/ES (6) in 2013/36/EU (7) Evropskega parlamenta in Sveta in zlasti ali ima skupina, katere del bo postalo, strukturo, ki omogoča izvajanje učinkovitega nadzora, učinkovito izmenjavo informacij med pristojnimi organi in porazdelitev pristojnosti med njimi;
            
         
               (e)
            
            
               ali obstajajo utemeljeni razlogi za sum, da se v zvezi z izdajo dovoljenja za investicijsko podjetje izvaja pranje denarja ali financiranja terorizma v smislu člena 1 Direktive 2005/60/ES Evropskega parlamenta in Sveta (8), je šlo za poskus takšnega kaznivega dejanja ali bi izdaja dovoljenja za investicijsko podjetje povečala tveganje zanj.
            
         Člen 10
   Učinkovito izvajanje nadzornih funkcij
   Šteje se, da struktura skupine, v okviru katere bo poslovalo investicijsko podjetje, ovira izvajanje nadzorne funkcije pristojnega organa za namene člena 10(1) in (2) Direktive 2014/65/EU, če:
   
               (a)
            
            
               je zapletena in ni dovolj pregledna;
            
         
               (b)
            
            
               imajo subjekti v skupini geografsko lokacijo;
            
         
               (c)
            
            
               vključuje dejavnosti, ki jih opravljajo subjekti v skupini, ki bi lahko pristojnemu organu preprečile, da oceni primernost delničarjev ali družbenikov s kvalificiranim deležem ali vpliv tesnih povezav z investicijskim podjetjem.
            
         Člen 11
   Začetek veljavnosti in uporaba
   Ta uredba začne veljati dvajseti dan po objavi v Uradnem listu Evropske unije.
   Uporablja se od datuma, ki je kot prvi naveden v drugem pododstavku člena 93(1) Direktive 2014/65/EU.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. julija 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 173, 12.6.2014, str. 349.
   
      (2)  Direktiva Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (UL L 281, 23.11.1995, str. 31).
   
      (3)  Uredba (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (UL L 331, 15.12.2010, str. 84).
   
      (4)  Glej stran 32 tega Uradnega lista.
   
      (5)  Uredba (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L 176, 27.6.2013, str. 1).
   
      (6)  Direktiva 2002/87/ES Evropskega parlamenta in Sveta z dne 16. decembra 2002 o dopolnilnem nadzoru kreditnih institucij, zavarovalnic in investicijskih družb v finančnem konglomeratu, ki spreminja direktive Sveta 73/239/EGS, 79/267/EGS, 92/49/EGS, 92/96/EGS, 93/6/EGS in 93/22/EGS ter direktivi 98/78/ES in 2000/12/ES Evropskega parlamenta in Sveta (UL L 35, 11.2.2003, str. 1)
   
      (7)  Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338).
   
      (8)  Direktiva Evropskega parlamenta in Sveta 2005/60/ES z dne 26. oktobra 2005 o preprečevanju uporabe finančnega sistema za pranje denarja in financiranje terorizma (UL L 309, 25.11.2005, str. 15).